RO
15.5.2023
Jurnalul Oficial al Uniunii Europene
C 173/9
Cerere de decizie preliminară introdusă de Sąd Rejonowy dla Warszawy-Woli w Warszawie (Polonia) la 5 februarie 2022 – QI/Santander Bank Polska S.A. (Cauza C-76/22) (2023/C 173/11) Limba de procedură: polona Instanța de trimitere Sąd Rejonowy dla Warszawy-Woli w Warszawie
Părțile din procedura principală Reclamantă: QI Pârâtă: Santander Bank Polska S.A.
Întrebările preliminare 1) Articolul 25 alineatul (1) din Directiva 2014/17/UE (1) trebuie interpretat precum articolul 16 alineatul (1) din Directiva 2008/48/CE (2), adică această prevedere trebuie interpretată în sensul că dreptul consumatorului la o reducere a costului total al creditului ipotecar în cazul rambursării anticipate a creditului ipotecar se referă la toate costurile care i-au fost impuse consumatorului, inclusiv la comisionul pentru acordarea creditului?
2) Obligația prevăzută la articolul 25 alineatul (1) din Directiva 2014/17/UE privind reducerea costului total al creditului ipotecar în cazul rambursării anticipate trebuie interpretată în sensul că trebuie redus proporțional costul total al creditului ipotecar în raport cu durata perioadei dintre data rambursării anticipate a creditului și data stabilită inițial ca dată de rambursare a creditului raportată la durata perioadei stabilite inițial între data obținerii creditului și data rambursării integrale a acestuia sau în sensul că reducerea costului total al creditului ipotecar ar trebui să fie proporțională cu pierderea câștigului nerealizat de către creditor, adică raportul între dobânda rămasă de plată în urma rambursării anticipate a creditului (datorată pentru perioada începând cu data de după rambursarea integrală efectivă până la data rambursării totale stabilite inițial) și dobânda datorată pe toată durata stabilită inițial a contractului de credit (de la data acordării creditului până la data de rambursare integrală a creditului stabilită)?
(1) (2)
Directiva 2014/17/UE a Parlamentului European și a Consiliului din 4 februarie 2014 privind contractele de credit oferite consumatorilor pentru bunuri imobile rezidențiale și de modificare a Directivelor 2008/48/CE și 2013/36/UE și a Regulamentului (UE) nr.
1093/2010 (JO 2014, L 60, p. 34).
Directiva 2008/48/CE a Parlamentului European și a Consiliului din 23 aprilie 2008 privind contractele de credit pentru consumatori și de abrogare a Directivei 87/102/CEE a Consiliului (JO 2008, L 133, p. 66).
Recurs introdus la 18 august 2022 de Asociación de Delineantes de Hacienda împotriva Ordonanței Tribunalului (Camera a doua) din 13 iulie 2022 în cauza T-280/22 P, Asociación de Delineantes de Hacienda/Spania (Cauza C-552/22 P) (2023/C 173/12) Limba de procedură: spaniola Părțile Recurentă: Asociación de Delineantes de Hacienda (reprezentant: D. Álvarez Cabrera, avocat) Cealaltă parte din procedură: Regatul Spaniei Prin Ordonanța din 17 martie 2023, Curtea (Camera a șasea) a respins recursul ca vădit nefondat și a obligat recurenta la plata propriilor cheltuieli de judecată.